Um 700 börn á flótta ættu að hefja nám í skólum hér á landi í haust. Aðgerðastjóri móttöku flóttamanna segir að mikið átak verði að koma öllum fyrir í kerfinu. 200 börn á leikskólaaldri, 340 á grunnskólaaldri og 130 á framhaldsskólaaldri.
Alls hafa 2.397 flóttamenn komið hingað til lands það sem af er ári. Ríflega helmingur þeirra er frá Úkraínu eða 1.471. Börn langflestra flóttamanna hafa fengið húsaskjól í Reykjavík en fyrir helgi boðuðu foreldrar í Reykjavík til mótmæla í Ráðhúsinu til þess að vekja athygli á plássleysi í leikskólum borgarinnar. Börn sem bíða eftir leikskólaplássi í Reykjavík eru á sjöunda hundrað. 200 börn á leikskólaaldri hafa komið hingað til lands sem flóttamenn það sem af er ári. Gylfi Þór Þorsteinsson er aðgerðastjóri stjórnvalda í móttöku flóttamanna.

Á sjöunda hundrað börn á flótta hefja nám hér á landi í haust. Aðgerðarstjóri í móttöku flóttamanna segir að erfitt gæti reynst að koma þeim fyrir í skólakerfinu. Skólastarf hefst víða í næstu viku.